NORAKSTS

|  |  |
| --- | --- |
| 28.04.2022. | Nr.7/2 |

###### GROZĪJUMI JELGAVAS PILSĒTAS DOMES 2017.GADA 23.NOVEMBRA LĒMUMĀ NR.13/5 “PROJEKTA “MĀCĪBU VIDES UZLABOŠANA JELGAVAS VALSTS ĢIMNĀZIJĀ UN JELGAVAS TEHNOLOĢIJU VIDUSSKOLĀ” IESNIEGUMA IESNIEGŠANA”

(ziņo: I.Škutāne)

**Atklāti balsojot: PAR – 9** (A.Rāviņš, R.Vectirāne, V.Ļevčenoks, M.Buškevics, I.Priževoite, J.Strods, R.Šlegelmilhs, M.Daģis, A.Eihvalds), **PRET – nav**, **ATTURAS – 4** (A.Pagors, G.Kurlovičs, A.Rublis, A.Tomašūns),

Saskaņā ar 2018.gada 13.jūlijā starp Centrālo finanšu un līgumu aģentūru un Jelgavas pilsētas domi noslēgto Vienošanos par Eiropas Savienības fonda projekta īstenošanu Nr.8.1.2.0/17/I/029, Jelgavas valstspilsētas pašvaldība īsteno projektu “Mācību vides uzlabošana Jelgavas Valsts ģimnāzijā un Jelgavas Tehnoloģiju vidusskolā” (turpmāk – projekts).

Projekta kopējās izmaksas ir 18 519 880,83 *euro*, no tām 6 696 748,00 *euro* ir Eiropas Reģionālās attīstības fonda finansējums, 683 962,52 *euro* ir valsts budžeta dotācija un 11 139 170,31 *euro* ir Jelgavas valstspilsētas pašvaldības līdzfinansējums.

Īstenojot projekta aktivitāti “Būvdarbi Jelgavas Tehnoloģiju vidusskolā Meiju ceļā 9” un konstatējot nepilnības sākotnējā būvprojektā “Jelgavas Tehnoloģiju vidusskolas ēkas pārbūve Meiju ceļā 9, Jelgavā”, veiktas būvprojekta izmaiņas, kā rezultātā ir identificētas būvdarbu apjomu izmaiņas un papildu būvdarbi, kas nepieciešami Jelgavas Tehnoloģiju vidusskolas ēkas kvalitatīvai pārbūvei un nodošanai ekspluatācijā. Līdz ar to būvdarbu līguma kopējā summa palielinās par 1 376 225,98 *euro* un būvuzraudzības pakalpojuma izmaksas palielinās par 8 651,50 *euro*.

Veicot sadzīves kanalizācijas un lietus kanalizācijas tīklu ( turpmāk – tīkli) pārbaudi Meiju ceļā 9,Jelgavā, tiek secināts, ka tīkli savu ekspluatācijas laiku ir nokalpojuši un tie ir jāpārbūvē. Iepirkuma Nr. JVP 2022/22/MI “Papildu darbi Jelgavas Tehnoloģiju vidusskolas labiekārtojuma teritorijā – kanalizācijas tīklu pārbūve Meiju ceļā 9, Jelgavā” Nr. JVP 2022/22/MI rezultātā noteiktās kanalizācijas tīklu pārbūves kopējās izmaksas ir 203 578,12 *euro*.

Lai pēc būvdarbu pabeigšanas Jelgavas Tehnoloģiju vidusskolas visas telpas aprīkotu ar ergonomiskām mēbelēm, informācijas un komunikāciju tehnoloģijām, projekta darbībai "Ergonomisku mēbeļu iegāde JTV vajadzībām" paredzētais finansējums 228 330,27 *euro*, kas sākotnēji bija paredzēts tikai Dabaszinību, matemātikas un valodu korpusa aprīkošanai, ir jāpalielina par 920 911,03 *euro* un darbībai "IKT risinājumu ieviešana un aprīkojuma iegāde JTV vajadzībām" sākotnēji plānotais finansējums 350 000,00 *euro* ir jāpalielina par 451 060,40 *euro.*

Ņemot vērā, ka būvdarbos iekļauta virtuves pārbūve, projektā ir jāiekļauj darbība “JTV virtuves iekārtu iegāde”, paredzot finansējumu 156 007,96 *euro* apmērā.

Iepriekš minētā rezultātā projekta kopējās izmaksas palielinās par 3 116 434,99 *euro*.

Lai nodrošinātu projekta īstenošanu,

**JELGAVAS VALSTSPILSĒTAS DOME NOLEMJ:**

Izdarīt Jelgavas pilsētas domes 2017.gada 23.novembra lēmumā Nr. 13/5 “Projekta “Mācību vides uzlabošana Jelgavas Valsts ģimnāzijā un Jelgavas Tehnoloģiju vidusskolā” iesnieguma iesniegšana” (turpmāk – lēmums) šādus grozījumus:

1. Izteikt lēmuma 1.punkta otro teikumu šādā redakcijā:

“Projekta kopējās izmaksas ir 21 636 315,82 *euro*, no kurām 6 696 748,00 *euro* ir Eiropas Reģionālās attīstības fonda finansējums, 683 962,52 *euro* ir valsts budžeta dotācija un 14 255 605,30  *euro* ir Jelgavas valstspilsētas pašvaldības līdzfinansējums”.

2. Izteikt lēmuma 2.punktu šādā redakcijā:

 “2. Projekta apstiprināšanas gadījumā Finanšu nodaļai iekļaut pašvaldības budžetā projekta īstenošanai nepieciešamo priekšfinansējumu un līdzfinansējumu šādā sadalījumā:

2.1.1. 2018.gadā – 3 544 335,81 *euro*;

2.1.2. 2019.gadā – 2 940 839,19 *euro;*

2.1.3. 2021.gadā – 1 421 756,66 *euro;*

2.1.4*.* 2022*.*gadā – 6 451 866,42 *euro;*

2.1.5. 2023.gadā – 989 363,28 *euro*.”

Domes priekšsēdētājs *(paraksts)* A.Rāviņš

NORAKSTS PAREIZS

Administratīvās pārvaldes

Kancelejas vadītāja B.Jēkabsone

2022. gada 28. aprīlī